**SUTARTIES OBJEKTAS**

* Bendrovė Sutartyje nustatyta tvarka ir sąlygomis įsipareigoja teikti Klientui Paslaugas Bendrovės valdomoje Plovykloje adresu:J.Kazlausko g.31, Vilnius, o Klientas įsipareigoja už suteiktas Paslaugas tinkamai ir laiku atsiskaityti šioje Sutartyje nustatyta tvarka.
* Paslaugų teikimo pagrindiniai principai, apmokėjimo už Paslaugas tvarka, narystės galiojimo, sustabdymo, pakeitimo ir nutraukimo sąlygos bei Klientų elgesio Plovyklose tvarka bei kitos su Paslaugų teikimu susijusios sąlygos numatytos narystės plovimo paslaugų sutarties privatiems asmenims taisyklėse (toliau - Taisyklės), kurios yra neatskiriama šios Sutarties dalis ir kurios yra skelbiamos Svetainėje.

**PASLAUGŲ TEIKIMO TVARKA**

* + Klientams, įsigijusiems narystę Sutartyje nustatyta tvarka, narystės galiojimas yra aktyvuojamas iškarto. Narystė yra aktyvuojama ir pradeda galioti automatiškai, net ir tuo atveju, jeigu Klientas faktiškai nepradeda naudotis Paslaugomis.
  + Narystė suteikia teisę naudotis Plovyklų paslaugomis **ne dažniau, nei vieną kartą per kalendorinę parą**. Pasinaudojus vienos iš Plovyklų Paslaugomis, Klientui, narystės pagrindu, tą pačią parą Paslaugos nėra teikiamos.
  + Klientas turi galimybę įsigyti Mėnesinį, trijų mėnesių, šešių mėnesių, dvylikos mėnesių narystę. Bendrovė turi teisę keisti galiojančios narystės sąlygas, laikydamasis Taisyklių nuostatų.

**PASLAUGŲ KAINA IR ATSISKAITYMO TVARKA**

* Įsigydamas narystę, Klientas kartu įsipareigoja mokėti, atitinkamai, Mėnesinei narystei arba trijų, šešių, dvylikos mėnesių narystėa taikytiną kainą, kuri nurodoma Mėnesinės narystės įsigijimo metu internetinėje sveitainėje Skulas.lt.
* Atsiskaitymo už narystę tvarka, narystės kainos keitimo tvarka, esant galiojančiam Mėnesiniam, trijų mėnesių, šešių mėnesių, ar dvylikos mėnesių narystei bei nesumokėjimo už Paslaugas teisinės pasekmės nurodytos Taisyklėse.
* Klientui Sutartyje nustatyta tvarka neatsiskaičius už Paslaugas, Bendrovė įgyja teisę sustabdyti Paslaugų teikimą ir/arba nutraukti narystę.

**ŠALIŲ ATSAKOMYBĖS**

* Bendrovė neatsako už Transporto priemonių ar Transporto priemonėse esančio turto sugadinimą, pažeidimą ir (ar) sunaikinimą Paslaugų teikimo metu, jeigu Transporto priemonės ar Transporto priemonėse esantis turtas sugadintas, pažeistas ir (ar) sunaikintas dėl Paslaugų teikimui naudojamų įrengimų, vandens ar cheminių medžiagų poveikio, jeigu Klientas nesilaiko šioje Sutartyje bei Taisyklėse nustatytų įpareigojimų bei įspėjimų. Taip pat, įspėjimai ir taisyklės yra vaizduojamos ir prieš įvažiuojant į hibridinę plovyklą, kurių taip pat privaloma laikytis naudojantis plovyklos paslaugomis. Nesilaikant šių taisyklių bendrovė UAB “Skulas” už padarytą žalą klientui neatsako.
* Pretenzijas ar nusiskundimus dėl Paslaugų kokybės Klientas turi teisę raštu pareikšti tik nedelsiant po Paslaugų gavimo neišvažiavus iš Skulas hibridinėa plovyklos teritorijos. Šiame punkte nurodytu terminu nepateikti skundai ar pretenzijos Bendrovės nenagrinėjami.

**SUTARTIES GALIOJIMAS, PAKEITIMAS IR NUTRAUKIMAS**

* Mėnesinės narystės sutartis įsigalioja nuo jos sudarymo ir galioja ne mažiau kaip vieną mėnesį (30 dienų), skaičiuojant nuo narystės aktyvavimo.
* Minimali Mėnesinės narystės galiojimo trukmė – vienas Ataskaitinis mėnuo. Mėnesinė narystė neribotą skaičių kartų yra automatiškai pratęsiama analogiškam terminui, jeigu Klientas narystės galiojimo metu neinicijuoja narystės nutraukimo šiose Taisyklėse nustatyta tvarka.
* Trijų mėnesių narystė galioja tris mėnesius nuo trijų mėnesių narystės įsigijimo (aktyvavimo). Trijų mėnesių narystei pasibaigus, ji bus automatiškai pratęsta, jeigu nebus raštiško prašymo nutraukti narystę.
* Šešių mėnesių narystė galioja šešis mėnesius nuo šešių mėnesių narystės įsigijimo (aktyvavimo). Šešių mėnesių narystei pasibaigus, ji bus automatiškai pratęsta, jeigu nebus raštiško prašymo nutraukti narystę.
* Metinė narystė galioja vienerius metus nuo Metinės narystės įsigijimo (aktyvavimo). Metiniai narystei pasibaigus, ji bus automatiškai pratęsta, jeigu nebus raštiško prašymo nutraukti narystę.
* Bendrovė turi teisę sustabdyti Paslaugų Klientu teikimą ir nutraukti narystę, jeigu Klientas nesilaiko Sutarties (įskaitant Taisykles) sąlygų.

**TAIKYTINA TEISĖ IR GINČŲ SPRENDIMAS**

* Sutarčiai taikoma ir Sutartis aiškinama pagal Lietuvos Respublikos teisę.

Bet kokie iš Sutarties kylantys ginčai, nesutarimai ar prieštaravimai sprendžiami derybų būdu. Šalims per 30 kalendorinių dienų nesusitarus, Šalys ginčus sprendžia pagal Lietuvos Respublikos įstatymus Bendrovės buveinės vietos teisme.

**BENDROSIOS NUOSTATOS**

Taisyklės, tvirtinamos kartu su šia Sutartimi yra neatskiriama Sutarties dalis.

Klientas, patvirtindamas šią Sutartį, išduoda šiuos patvirtinimus /sutikimus:

* patvirtinu, kad mano (Kliento) pateikti duomenys, reikalingi šiai Sutarčiai sudaryti ir vykdyti, yra tikri ir teisingi;
* patvirtinu, kad esu atidžiai susipažinęs su Sutartimi ir Taisyklėmis, Kainoraščiu, jų sąlygos man išaiškintos prieš patvirtinant Sutartį, sutinku su šiomis sąlygomis; visos Sutarties sąlygos buvo individualiai aptartos;
* susipažinau su netinkamo ar pavėluoto įsipareigojimų vykdymo pasekmėmis, įskaitant, bet neapsiribojant netesybomis, Sutarties nutraukimo pagrindais,;
* sutinku, kad Sutartyje nustatyta tvarka ir periodiškumu nuo Mokėjimo kortelės būtų nuskaitomi mokėjimai už narystės pagrindu teikiamas Paslaugas;
* patvirtindamas šią Sutartį, kartu pažymiu, jog suprantu, kad šios Sutarties administravimo ir vykdymo tikslais Bendrovė tvarkys mano Asmens duomenis. Žinau ir sutinku, kad Sutarties sudarymo ir jos vykdymo metu Bendrovė turi teisę rinkti bei vertinti visus teisėtai prieinamus mano (Kliento) asmens duomenis mokumo tikrinimo, įsiskolinimo valdymo ir(ar) išieškojimo tikslais;
* patvirtinu, kad esu informuotas apie teisę nesutikti, kad būtų tvarkomi mano Asmens duomenys tiesioginės rinkodaros tikslais, taip pat apie kitas savo teises, susijusias su Asmens duomenų tvarkymu (įskaitant, tačiau neapsiribojant: prašyti Bendrovės perduoti apie mane surinkus Asmens duomenis arba suteikti prieigą prie mano Asmens duomenų kitam subjektui; prašyti Bendrovės sunaikinti Asmens duomenis, kurie nėra reikalingi šios Sutarties vykdymui);
* patvirtinu, kad man yra žinoma, kad Sutarties vykdymo, Paslaugų kokybės užtikrinimo ir mano (Kliento) saugumo tikslais Paslaugų teikimas Plovyklose bus filmuojamas ir šiuos duomenis (vaizdo įrašą) kaups ir saugos Bendrovė 30 dienų.
* patvirtinu, kad man yra žinoma, jog Sutarties sudarymo metu, dalis Asmens duomenų, Sutarties įgyvendinimo tikslais, bus tiesiogiai perduoti kitiems subjektams (Asmens duomenų tvarkytojams), kurių funkcijos bei paslaugos (elektroninio valstybinių numerių skaitytuvo paslaugos, mokėjimų nuo Mokėjimo kortelės nuskaitymo paslaugos, kt.) yra būtinos šios Sutarties vykdymui;

|  |
| --- |
|  |